Paterna inicia el muntatge del seu Coetòdrom
14/07/2015

# Paterna inicia el muntatge del seu Coetòdrom

[![Paterna inicia el muntatge del seu Coetòdrom](/images/noticias/2015/07/montaje-cohetodromo.jpg)](/images/noticias/2015/07/montaje-cohetodromo.jpg)

14.07.2015

El muntatge d’esta infraestructura compleix 14 anys des que es va ubicar per primera vegada als peus de La Torre

L’Ajuntament de Paterna està iniciant el muntatge del popular cohetódromo, que porta instal•lant-se en el Parc de La Torre des de fa 14 anys. I és que va ser l’any 2001 quan, segons el cronista oficial de Paterna, Camilo Segura, es va instal•lar per primera vegada als peus de La Torre esta infraestructura.

Els operaris estan avançant ja en el muntatge del coetòdrom, que el pròxim mes d’agost serà escenari de ‘recordaes’, ‘femelletes’, coets i ‘coetons’. Està previst que el muntatge complet es concloga en menys de 2 setmanes i que es disparen en el seu interior més de 5.000 artefactes pirotècnics.

En el coetòdrom, els jóvens coeters aprenen de manera segura convertir-se en futurs tiradors, i els veïns i veïnes poden acostar-se per a disfrutar del fum, la pólvora i les explosions. El seu muntatge està avançant d’acord amb allò que s’ha previst, ja que els panells de malla estan ja elevant-se.

El coetòdrom ocupa més de 500 metres quadrats i cada una de les seues peces està numerada i guardada en dependències municipals durant la resta de l’any per al seu muntatge este mes de juliol. En 2013, la ‘gàbia’ es va reparar de forma exhaustiva, per la qual cosa les seues condicions de seguretat són òptimes.